Diari Oficial de la Generalitat Valenciana


Sumari del DOGV 7490, del 23-03-2015 (2015/2251)

Notificació de la sentència dictada en el procediment de guarda i custòdia número 1072/2014.
--------------------------------------------------------------------------------------------

### Dades del document

Número de DOGV
:   7490

Data del DOGV
:   23-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2251


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1072/2014. [2015/2251]  
Juí: família, guarda, custòdia o aliments fill menor no matrimonial no consensuat 001072/2014.  
Part demandant: Larissa Soukhorebrikova.  
Part demandada: Sergey Zaika.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime parcialment la demanda presentada per la procuradora María Enriqueta Seller Roca de Togores, en nom i representació de Larissa Viktorovna Soukhorebrikova contra Sergey Yurievich Karpunin, per la qual cosa:  
1r S'aproven les mesures definitives següents:  
Primera. Exercici exclusiu de la pàtria potestat. L'exercici de la pàtria potestat sobre la menor, M. A. Z. S., serà exclusiu per la mare, Larissa Viktorovna Soukhorebrikova. L'exercici exclusiu de la pàtria potestat implica l'adopció per la mare de totes aquelles decisions rellevants que afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga prou el mer consentiment del menor; la realització o no d'un acte religiós o social rellevant, així com la manera de dur-lo a terme, sense que respecte d'això tinga prioritat el progenitor amb qui es trobe la menor en el moment de ser realitzat; el canvi de domicili; i l'autorització per a l'eixida del territori nacional.  
  
Segona. Règim de guarda i custòdia exclusiva.  
S'atorga a la mare, Larissa Viktorovna Soukhorebrikova, el règim de guarda i custòdia de la seua filla menor.  
Tercera. Règim de visites.  
No s'establix cap règim de visites per al progenitor no custodi, Sergey Yurievich Karpunin (abans, Zaika).  
Quarta. Pensió alimentària per a la menor. El progenitor no custodi, Sergey Yurievich Karpunin (abans, Zaika), haurà de satisfer, des de la mensualitat de juliol de 2014 i amb caràcter mensual (12 mensualitats anuals), en concepte de pensió alimentària per a la seua filla, la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa i, com a data final, el mateix mes de l'any en què s'actualitza. Este càlcul permet l'opció ?vol actualitzar una renda?- de la pàgina web de l'Institut Nacional d'Estadística. L'impagament de l'anterior pensió podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris de la seua filla.  
2.º No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este Jutjat (compte del Banco Santander número 0706 0000 02 1072 14). També es pot realitzar la consignació per mitjà de transferència al número de compte 0049 3569 92 9088427755, en la qual caldrà indicar, en el caseller d'observacions, el número 0706 0000 02 1072 14. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder judicial).  
Esta es la meua sentència, que pronuncie, mane i firme».  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del jutjat, per a portar a efecte la diligència de notificar la sentència.  
  
Elx, 10 de març de 2015.- El secretari judicial: Francisco Javier García Navarro.